CELEX: 62011TN0355
Language: fi
Date: 2011-07-05 00:00:00
Title: Asia T-355/11: Kanne 5.7.2011 — Segovia Bonet v. SMHV — IES (IES)

10.9.2011   
            
            
               FI
            
            
               Euroopan unionin virallinen lehti
            
            
               C 269/52
            
         Kanne 5.7.2011 — Segovia Bonet v. SMHV — IES (IES)
   (Asia T-355/11)
   2011/C 269/115
   Kannekirjelmän kieli: englanti
   
      Asianosaiset
   
   
      Kantaja: Jorge Segovia Bonet (Madrid, Espanja) (edustajat: asianajajat M.E. López Camba ja J.L. Rivas Zurdo)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: IES Insurance Engineering Services Srl (Milano, Italia)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 749/2010-2 29.3.2011 tekemän päätöksen ja
            
         
               —
            
            
               velvoittamaan vastaajan ja vastapuolen valituslautakunnassa korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Vastapuoli valituslautakunnassa
   
      Haettu yhteisön tavaramerkki: Kuviomerkki ”IES” luokkiin 35, 36, 41, 42 ja 45 kuuluvia palveluja varten — Yhteisön tavaramerkkiä koskeva hakemus nro 6787345
   
      Sen tavaramerkki- tai merkkioikeuden haltija, johon väitemenettelyssä on vedottu: Hakija
   
      Tavaramerkki- tai merkkioikeus, johon väitemenettelyssä on vedottu: Kuviomerkkiä ”IES” koskeva Yhdistyneen kuningaskunnan tavaramerkki, joka on rekisteröity numerolla 2358802 luokkiin 41 kuuluvia palveluita varten
   
      Väiteosaston ratkaisu: Väitteen osittainen hyväksyminen
   
      Valituslautakunnan ratkaisu: Valituksen hylkääminen ja väiteosaston ratkaisun vahvistaminen
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohtaa on rikottu, koska valituslautakunta katsoi virheellisesti, että sekaannusvaaraa aikaisemman tavaramerkin ja riidanalaisen yhteisön tavaramerkkihakemuksen välillä ei ollut, koska (i) keskenään verratut merkit ovat sekaantumisvaaraa aiheuttavasti samanlaisia, erityisesti foneettisesta näkökulmasta ja (ii) aikaisemman rekisteröinnin kattamat palvelut ovat riidanalaisen tavaramerkkihakemuksen kattamiin palveluihin nähden täydentäviä.